OzLabs/hebrew-wiki-articles huggingface dataset:
קומל

קומל מברזל יצוק
קומל הוא מחבת חלקה ושטוחה שמשמשת בדרך כלל להכנת טורטיות וארפות, לקלייה של תבלינים וזרעים, לצריבת בשר ועוד. מקור המילה "קומל" בשפת הנאוואטל.

קומלים לשימוש ביתי עשויים בדרך כלל מברזל יצוק כבד, וגודלם מתאים למבער אחד בכיריים (עגול) או לשני מבערים מלפנים ומאחור (אליפסה מוארכת).<ref name="Kenyon"></ref> קיימים גם קומלים קעורים מעט העשויים חרס. אלה עדיין מיוצרים ובשימוש ילידים של מקסיקו ומרכז אמריקה.

בתרבויות הילידיות והטרום-היספניות של מרכז אמריקה, הועבר הקומל מדור לדור, בטענה שהשימוש רב השנים מקנה לכלי איכויות, שמתבטאות בחימום מהיר יותר ובישול נקי יותר.

== היסטוריה ==
מקור הקומל במקסיקו, מרכז אמריקה ובחלקים מדרום אמריקה, ושם גם עיקר השימוש בו כיום. ראשיתו של השימוש בקומל מתוארך ל, לבישול טורטיות מקמח תירס על גבי קומל על אש גלויה. הקומל שימשו גם לקליית פולי קקאו. הקומל הראשונים היו פלטות חרס דקות מאוד ששוליהן מורמים מעט. חשיפתן לחום הגבוה הוביל לשבירתן התכופה, ורבות מהן התגלו בחפירות ארכאולוגיות. על שברי קומלים נמצאו שרידי קמח תירס לרוב. שברים שנמצאו בעמק אואחאקה תוארכו באמצעות פחמן-14 ל, וכלים דמויי קומל שנמצאו באתר הארכאולוגי צ'לקטזינגו , כ-100 ק"מ דרומית למקסיקו סיטי, תוארכו ל.<ref name="Morton2014"></ref>
== קישורים חיצוניים ==

==הערות שוליים==

קטגוריה:כלי בישול
קטגוריה:המטבח המקסיקני
פטרוניוס (אסדת נפט)

פטרוניוס היא אסדת קידוח במים עמוקים שנבנתה בין השנים 1997 ל-2000<ref name="scyscraper_23522">http://skyscraperpage.com/cities/?buildingID=23522</ref> ומופעלת על ידי שברון במפרץ מקסיקו, 210 ק"מ דרום-מזרחית לניו אורלינס, ארצות הברית.

גובה אסדת הנפט הוא 640 מטר עד קצה המבנה מקו הבוץ (קרקעית הים) והיה ללא ספק המבנה העומד החופשי הגבוה ביותר בעולם, עד שנעקף על ידי בורג' ח'ליפה ב-2010. טענה זו שנויה במחלוקת מכיוון שרק 75 מטרים מהרציף הם מעל המים ולא ידוע אם המבנה יכול היה לתמוך בעצמו אם היה בונה על קרקע שכן הוא נתמך בחלקו על ידי ציפה. צלעות הסיפון הן בגודל 64 מטר על 43 מטר על גובה של 18.3 מטר ומחזיקות 21 חריצי בארות, ומשקלו של כל המבנה הוא כ-43,000 טון. כ-8,000 מ"ר (50,000 חביות) של נפט ו-2,000,000 מ"ר (70 מיליון קוב) של גז טבעי מופקים מדי יום על ידי הרציף.

הפלטפורמה ממוקמת לשימוש שדה פטרוניוס, שהתגלה בשנת 1995 בוויוסקה קנול (גוש VK 786) ונקרא על שמו של פטרוניוס, הסופר הרומאי. קרקעית הים היא 535 מטר מתחת לפלטפורמה. עיצוב המגדל התואם גמיש יותר ממבנים יבשתיים קונבנציונליים כדי להתמודד טוב יותר עם כוחות הים. זה יכול להטות (להתנדנד) ביתר העולה על 2% מהגובה. רוב הבניינים מוחזקים בטווח של 0.5% מגובה על מנת שהדיירים לא ירגישו לא בנוח בתקופות תנועה.

הבנייה החלה בשנת 1997 על ידי ג'יי ריי מקדרמוט עם מערכת העגינה בקרקעית הים. החוזה לפלטפורמה תוקצב ב-200 מיליון דולר בעלות כולל של כ-500 מיליון דולר. מודול הצפון של 4000 טון הותקן בנובמבר 1998, אך הניסיון להתקין את המודול הדרומי מעט קל יותר בדצמבר אותה שנה הסתיים עם היחידה על קרקעית הים. מודול חלופי נבנה והותקן על ידי Saipem 7000 במאי 2000.

== ראו גם ==
* רשימת המבנים והבניינים הגבוהים ביותר בעולם

== קישורים חיצוניים ==
* [https://web.archive.org/web/20061024163318/http://www.chevron.com/news/archive/texaco_press/2000/pr5_4d.asp Texaco press release], 4 במאי 2000
* 

== הערות שוליים ==

קטגוריה:מפרץ מקסיקו
קטגוריה:אסדת קידוח
הנס האטבור

הנס האטבור (נולד ב-9 בינואר 1994) הוא כדורגלן הולנדי המשחק בעמדת המגן ימני בסטאד רן מליג 1 ובנבחרת הולנד.

==קריירת מועדונים==

האטבור הוא תוצר מחלקת הנוער של חרונינגן. הוא ערך את הופעת הבכורה שלו במועדון בשנת 2013 ואף זכה עימה בגביע ההולנדי בעונת 15–2014. כתוצאה מכך, הקבוצה העפילה לליגה האירופית.

בעונתו האחרונה בחרונינגן, הוא הצהיר שאין לו כל כוונה להישאר בקבוצה, כשהוא מתכוון לעזוב לפי חוק בוסמן. בעקבות זאת, חרונינגן העדיפה למכור אותו בחלון העברות של חודש ינואר מאשר למכור אותו בחלון העברות המרכזי בקיץ מבלי להרוויח עבורו תמורה כספית. בחלון העברות של חודש ינואר, הוא נמכר לאטאלנטה האיטלקית.

כבר בעונתו הראשונה בקבוצה, הוא הפך לחלק אינטגרלי בהרכב הפותח ואף היה על הכוונת של מילאן. ב-17 במרץ 2017 הוא ערך את הופעת הבכורה שלו בליגה בניצחון הבית 0–3 על נועלת הטבלה, פסקארה. שערו הראשון במפעלים האירופיים הגיע ב-9 באוגוסט 2018 במסגרת המשחק הראשון בחוץ בשלב המוקדמות השלישי של הליגה האירופית, כשכבש את השער המשווה בניצחון 1–4 על הפועל חיפה.

הוא רשם את הופעת הבכורה שלו בליגת האלופות בהפסד החוץ 4–0 לדינמו זאגרב. האטבור כבש לראשונה באותו המפעל במשחק הראשון מבין שניים בשלב שמינית הגמר מול ולנסיה; את אותו המשחק אטאלנטה ניצחה 1–4, כשסיים אותו עם צמד.

ב-6 באוגוסט חתם האטבור בסטאד ראן הצרפתית.

==קריירה בינלאומית==

ב-23 במרץ 2018, האטבור ערך את הופעת הבכורה שלו במדים הלאומיים של נבחרת הולנד במסגרת משחק ידידות מול נבחרת אנגליה.

==תארים==
;חרונינגן
* הגביע ההולנדי: 2014/15
;אטאלנטה
* הליגה האירופית: 2023/2024

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני חרונינגן
קטגוריה:כדורגלני אטאלנטה
קטגוריה:כדורגלני סטאד רן
קטגוריה:ספורטאים הולנדים באיטליה
קטגוריה:ספורטאים הולנדים בצרפת
קטגוריה:כדורגלני נבחרת הולנד
קטגוריה:הולנדים שנולדו ב-1994
Informer

Informer (בעברית: מודיע) הוא סינגל שהוציא הזמר הקנדי סנואו בשנת 1992.

==רקע==
דארין אובראיין הידוע בשם הבמה "סנואו" גדל בטורונטו שבקנדה. הוא גדל על רוק קלאסי. בעקבות הגעת מהגרים מג'מייקה לשכונתו, הוא הושפע ממוזיקת הרגאיי.

בשנת 1992, בעת ששהה בחופשה בניו יורק הכיר סנואו את הראפר והמפיק "אמ.סי שאן" והם הקליטו דמו. שאן הכיר אותו למפיקים סטיב סאלם ודייוויד אנג שהחתימו אותו בחברת ההקלטות. זמן קצר לאחר מכן נכלא אובראיין למשך שמונה חודשים בשל עבירות אלימות. את השיר שמע בפעם הראשונה ברדיו וצפה בפעם הראשונה בווידאו קליפ בעודו במאסר. השיר נכלל באלבום הבכורה של סנואו.

השיר מבוסס על מעצרו של סנואו בשנת 1989 בעת שהיה מואשם בניסיון לביצוע רצח, אך האישומים נגדו הופחתו לתקיפה בנסיבות מחמירות. סך הכל היה במעצר במשך שנה.

השיר זכה להצלחה רבה ברחבי העולם. הוא שהה שבעה שבועות ברציפות במצעד בילבורד הוט 100. באירופה דורג השיר במקום הראשון בגרמניה, אירלנד, דנמרק, שוודיה, פינלנד, נורגויה ושווייץ, וכן במצעד האירופי של מגזין בילבורד. בבריטניה דורג השיר במקום השני. בנת 2007 דורג Informer במקום ה-84 במצעד שירי שנות ה-90 שערך ערוץ VH1.

הווידאו קליפ לשיר בוים על ידי ג'ורג' סמינרה.

==קישורים חיצוניים==

* 

==הערות שוליים==

קטגוריה:שירי 1992
קטגוריה:סינגלי בכורה מ-1992
קטגוריה:שירים באנגלית
קטגוריה:שירי דאנסהול
קטגוריה:שירי היפ הופ קנדיים
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד הסינגלים האירי
הבטחת בחירות

הבטחת בחירות היא הבטחה או ערבות לציבור מסוים על ידי מועמד או מפלגה פוליטית המנסים לזכות בבחירות.

ברחבי העולם המערבי, סביר שמפלגות ימלאו את הבטחות הבחירות שלהן<ref name="Thomson 527–542"></ref>. דוגמה לכך היא ארצות הברית שבה פוליטיקאים מבטיחים הבטחות שנחשבות הבטחות חשובות באשר למדיניות שתקבע את הבחירות בארצות הברית. בעקבות זאת על פי מחקר שמצא שבמהלך ה-30 השנים האחרונות, חברי קונגרס הן דמוקרטים והן רפובליקנים הצביעו בקנה אחד עם פלטפורמות המפלגה שלהם בהתאמה, 74% ו-89% מהזמן, בהתאמה<ref name=":02"></ref>.

מחקר שנערך בשנת 2017 בכתב העת האמריקאי American Journal of Political Science מצא כי לפחות ב-12 מדינות (אוסטריה, בולגריה, קנדה, גרמניה, אירלנד, איטליה, הולנד, פורטוגל, ספרד, שוודיה, בריטניה וארצות הברית) מפלגות פוליטיות לעיתים קרובות ממלאות את הבטחותיהן לבוחרים.

==ראו גם==
* מצע

==קישורים חיצוניים==
* 
* 

== הערות שוליים ==

קטגוריה:בחירות
קטגוריה:מונחים ומושגים בפוליטיקה
Back to Brooklyn

Back to Brooklyn (בעברית: בחזרה לברוקלין) הוא אלבום הופעה חיה של הזמרת ברברה סטרייסנד, אשר יצא ב-25 בנובמבר 2013. האלבום הוקלט במשך שני לילות כאשר בשני הלילות האלו הזמרת הופיעה בברוקלין ארצות הברית במהלך סיבוב ההופעות שלה "Barbra: Live".<ref></ref>

האלבום דורג במספר מצומצם של מדינות והן: בריטניה, גרמניה, הולנד ובלגיה אך באף אחד מהן לא הצליח להגיע לעשרים העליונים או לקבל מעמד כלשהו.

== רשימת רצועות ==
#"Back to Brooklyn"
#"As If We Never Said Goodbye"
#""
#"Nice 'N' Easy" / "That Face"
#"The Way He Makes Me Feel"
#"Bewitched, Bothered and Bewildered"
#"Didn't We"
#"Smile" <small>(בשיתוף איל וולו)</small>
#"Q&A"
#"Sam, You Made The Pants Too Long"
#""
#"The Way We Were " / "Through The Eyes of Love"
#"Being Good Isn't Good Enough"
#"Rose's Turn" / "Some People" / "Don't Rain on My Parade"
#"I Remember Barbra"
#"You're the Top"
#"What I'll Do" / "My Funny Valentine"
#"Lost Inside of You"
#"Evergreen"
#"Nature Boy"
#""
#"People"
#"Here's to Life"
#"Make our Garden Grow" / "Somewhere "
#"Some Other Time"
#"Happy Days Are Here Again"

== מיקומי שיא ==

==קישורים חיצוניים==

== הערות שוליים ==

קטגוריה:אלבומי הופעה מ-2013
קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומי חברת קולומביה רקורדס
גיולה לזאר

גיולה לזאר (בהונגרית: Lázár Gyula; 8 בפברואר 1911 – 27 בפברואר 1983) היה כדורגלן ומאמן הונגרי, ששיחק בעמדת המגן שמאלי.

==ביוגרפיה==

לזאר נולד ב-24 בינואר 1911 בצפון-מזרח מחוז בקש שבאימפריה האוסטרו-הונגרית. במשך כל הקריירה שיחק בענקית הונגריה פרנצווארוש ועשה את הופעת בכורתו בליגה ההונגרית ב-1930. לזאר תפס את מקומו שם במהירות ושיחק לצד ג'רג' שארושי (שעוד לא שיחק בהתקפה באותו הזמן) ואנטל ליקה. בעונת 1931/32 הם זכו באליפות הראשונה שלו מבלי לוותר על אף נקודה ובעונה אחר כך אומנם סיימו במקום השלישי בליגה, אך הם זכו בגביע עם ניצחון 1–11 על היריבה אויפשט. באותה שנה נבחר לזאר לשחקן ההונגרי הטוב ביותר.

המגן שמאלי הדקיק והקליל רגליים התפתח להיות לאחד משחקני הכיסוי הטובים בהונגריה, ובעונת 1933/34 זכה באליפות שנייה אך הם הפסידו בחצי גמר גביע מיטרופה לבולוניה, ועונה אחר כך לספרטה פראג החזקה בגמר. ההצלחה הגדולה שלו ושל פרנצווארוש הגיעה ב-1937 בה שיחק בהגנה לצד גיולה פולגאר ובלה מגדה, והם זכו בגביע מיטרופה וסיימו במקום השני בליגה. בשנים הבאות הם זכו בתארים נוספים ולזאר שסיים את הקריירה ב-1943 זכה בסך הכל ב-5 תוארי אליפות, 4 גביעים ובגביע מיטרופה אחד.

לאחר סיום הקריירה היה לזאר מאמן לתקופה קצרה, ובסוף שנות החמישים היה חלק מצוות המאמנים של נבחרת מצרים שבראשו היה חברו לנבחרת בעבר פאל טיטקוש. הם זכו בגביע אפריקה ב-1959 ובסוף שנות השישים אימן את פנאתינאיקוס מיוון. הוא נפטר ב-27 בפברואר 1983 בבודפשט בירת הונגריה בגיל 72.

===נבחרת הונגריה===
לאחר שלא עבר זמן רב מאז שהאחראים לבחירת השחקנים בנבחרת גילו את יכולותיו של לזאר הוא ערך את הופעת הבכורה בנבחרת הונגריה, בניצחון 2–6 על שווייץ במסגרת גביע מרכז אירופה של 32–1931. הוא היה שותף בשני משחקי הנבחרת במונדיאל 1934 בו כשלה נגד אוסטריה ברבע הגמר.

לזאר כבש את שערו היחידי באוקטובר 1936 נגד רומניה, ושנתיים אחר כך השתתף במונדיאל 1938. באותו טורניר פתח בעמדה הלא מוכרת לו כמגן ימני בשמינית הגמר, אך מאז חזר לעמדתו הטבעית בצד שמאל. הונגריה הגיעה עד לגמר בו הפסידה לאיטליה 4–2. לזאר המשיך לשחק גם אחרי המונדיאל, לעיתים קרובות לצד בלה שארושי, והוא ערך את משחקו האחרון בה באפריל 1941 בניצחון 0–7 על גרמניה.

==תארים==
;פרנצווארוש
*אליפות הונגריה (5): 1932, 1934, 1938, 1940, 1941
*הגביע ההונגרי (4): 1933, 1935, 1942, 1943
*גביע מיטרופה: 1937
;נבחרת הונגריה
*סגנית גביע העולם: 1938
;אישיים
*שחקן השנה בהונגריה: 1933

== קישורים חיצוניים ==

קטגוריה:כדורגלני נבחרת הונגריה
קטגוריה:כדורגלני פרנצווארוש
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:הונגרים שנולדו ב-1911
קטגוריה:הונגרים שנפטרו ב-1983
לואיג'י בקאלי

לואיג'י בקאלי (באיטלקית: Luigi Beccali; 19 בנובמבר 1907 – 29 באוגוסט 1990) היה אתלט איטלקי. אלוף אולימפי (לוס אנג'לס 1932), זוכה מדליית ארד אולימפית (ברלין 1936), אלוף אירופה (טורינו 1934) ושיאן עולם (1933 – 1934) בריצת 1500 מטר. נוסף לכך, היה שיאן עולם בריצת 1000 יארד.

== ביוגרפיה ==
בקאלי נולד וגדל במילאנו. 

===1932===
====אלוף אולימפי====
באולימפיאדת לוס אנג'לס (1932) זכה בקאלי במדליית זהב בריצת 1500 מטר בשיא אולימפי חדש של 3:51.2 דקות, לפני ג'רי קורנס מבריטניה (3:52.6 דקות) ופיל אדוארדס מקנדה (3:52.8 דקות). 

===1933===
====שיאן עולם====
באוניברסיאדה שנערכה בטורינו ב-9 בספטמבר 1933 הוא זכה במדליית זהב בריצת 1500 מטר בהשוואת שיא העולם של ז'ול לדומג מצרפת בתוצאה של 3:49.2 דקות, לפני ג'ק לאבלוק מניו זילנד (3:49.8 דקות). שמונה ימים לאחר מכן, בתחרות שנערכה במילנו הוא שיפר את שיא העולם והעמידו על תוצאה של 3:49.0 דקות, שיא זה החזיק מעמד 9 חודשים וחצי ונשבר על ידי ביל בונתרון מארצות הברית (3:48.8 דקות).

בסוף השנה קבע בריצת 1000 יארד (910 מטר) שיא עולם חדש של 2:10.0 דקות.

===1934===
====אלוף אירופה====
באליפות אירופה הראשונה שנערכה בטורינו 1934 הוא זכה במדליית זהב בריצת 1500 מטר בתוצאה של 3:54.6 דקות, לפני מיקלוש סאבו מהונגריה (3:55.2 דקות) ורוג'ה נורמן מצרפת (3:57.0 דקות).

===1936===
באולימפיאדת ברלין (1936) זכה בקאלי במדליית ארד בריצת 1500 מטר בתוצאה של 3:49.2 דקות, אחרי ג'ק לאבלוק שקבע שיא עולם חדש של 3:47.8 דקות וגלן קנינגהם מארצות הברית (3:48.4 דקות) ולא הצליח להגן על תוארו.

===1938===
באליפות אירופה שנערכה בפריז בשנת 1938 הוא זכה במדליית ארד ריצת 1500 מטר בתוצאה של 3:55.2 דקות, אחרי סידני וודרסון מבריטניה (3:53.6 דקות) וז'וזף מוסטרט מבלגיה (3:54.5 דקות).

== חיים אישיים ==
בקאלי עבד בבדיקת כבישים ודרכים. הוא היגר לארצות הברית ובשנת 1941 פרש מאתלטיקה תחרותית. הוא עסק במכירת יין.

== קישורים חיצוניים ==

קטגוריה:רצים למרחקים בינוניים
קטגוריה:אתלטים איטלקים
קטגוריה:שיאני עולם באתלטיקה
קטגוריה:אלופי האוניברסיאדה באתלטיקה
קטגוריה:אלופים אולימפיים: ריצת 1500 מטרים (גברים)
קטגוריה:אתלטים באולימפיאדת לוס אנג'לס (1932)
קטגוריה:אתלטים באולימפיאדת ברלין (1936)
קטגוריה:איטלקים שנולדו ב-1907
קטגוריה:איטלקים שנפטרו ב-1990
עובדות לא חשובות

עובדות לא חשובות היא קבוצת פייסבוק ישראלית ציבורית בה מפורסמות "עובדות מעניינות ללא חשיבות מיוחדת" בנושאים שונים. נכון ל-2023 הקבוצה מונה מעל ל-505 אלף משתמשים.

== היסטוריה ==
הקבוצה הוקמה ב-21 באפריל 2011 כקבוצת טריוויה שהייתה בדיחה בין חברים, ולא גדלה בחברים בקבוצה. במהלך 2016 החלה לגדול משמעותית, עד שבינואר 2017 הגיעה הקבוצה ל-100,000 חברים, עליה של מעל 30 אלף משתמשים בשנה, ביוני 2018 היו בקבוצה 400,000 חברים.

עקב העומס הרב על הקבוצה הוקמה ב-12 ביולי 2018 קבוצה למנהלים בלבד המכונה ״מנהלי על״ח״. בתחילת שנת 2017 קיבלה הקבוצה כ-400 פוסטים ביום, מתוכם פורסמו כ-50, מה שהוביל לקביעת חוקים לקבוצה ולפוסטים הפורסמים בהם: בין היתר אסור לחזור על פוסטים קודמים ונדרש לספק מקור מהימן לטענה, כגון ויקיפדיה.

== תכנים והשפעה ==
הפופולריות של הקבוצה אוזכר פעמים רבות כדוגמה להצלחה ברשתות החברתיות, והקבוצה מצוינת בתקשורת כאחת קבוצות הפייסבוק הגדולות בישראל. לטענת עיתונאים מסוימים, חלק מהפופולריות של הקבוצה ודומותיה נובע מה"קלילות" של עובדות חסרות משמעות, והיכולת להתקדם מהן הלאה, בשונה מנושאים אקטואליים בעלי עומק הדורשים התעסקות ארוכה יותר.

=== קבוצות דומות ===
בעקבות הצלחת הקבוצה וסגנונה, נפתחו מספר קבוצות בעלות שיטה דומה אך עם מיקוד בתחום מסוים, לדוגמה:
* עובדות לא חשובות בספורט - קבוצת פייסבוק בעלת כ-50 אלף חברים, המוקדשת לעובדות לא חשובות בנושא ספורט בלבד. נפתחה ב-4 ביוני 2017.
* עובדות לא חשובות בתנ"ך - קבוצת פייסבוק של 929 - תנ"ך ביחד שעוסקות בעובדות בנושא התנ"ך, שאף פירטה כי "למי שתהה - העובדות הן אכן חשובות ומכובדות. שם הקבוצה פשוט שייך לז'אנר הקבוצות האלה, אך מלא אהבה וכבוד לספר הספרים.". הקבוצה בת כ-10 אלף חברים ונפתחה ב-19 במאי 2017.
* עובדות לא חשובות בפסיכולוגיה - דף פייסבוק עם כ-23 אלף עוקבים שעוסק ב"עובדות לא חשובות" בתחום הפסיכולוגיה.
* עובדות לא חשובות - סדרות וסרטים - קבוצת פייסבוק בעלת כ-30 אלף חברים, המוקדשת לעובדות לא חשובות בנושאי טלוויזיה וקולנוע. נפתחה ב-20 בספטמבר 2017.
* עובדות לא חשובות על סלבס - קבוצת פייסבוק פרטית בניהול מדור סלבס של אתר מאקו, בעלת כ-22 אלף חברים. נפתחה ב-18 בפברואר 2018.
* עובדות לא נכונות - קבוצת פייסבוק סאטירית, בה מפורסמות עובדות שאינן נכונות, או שנכונות בחלקן אך מעוותות באופן הומוריסטי.
== קישורים חיצוניים ==

== הערות שוליים ==

קטגוריה:קבוצות פייסבוק בישראל
מתאוסיניו

מתאוס לאונרדו סאלס קרדוסו (בפורטוגזית: Matheus Leonardo Sales Cardoso) או בקיצור, מתאוסיניו (Matheusinho) (נולד ב-11 בפברואר 1998 בבלו הוריזונטה) הוא כדורגלן ברזילאי המשחק בעמדת הקשר ההתקפי באמריקה מיניירו.

== קריירה ==
מתאוסיניו נולד בבלו הוריזונטה שבמינאס ז'ראיס והצטרף למחלקת הנוער של אמריקה מיניירו ב-2011, בגיל 13. הוא ערך את הופעת הבכורה בבוגרים של הקבוצה ב-19 במרץ 2016, ונכנס כמחליף במחצית השנייה תחת המאמן טיאגו לואיס בהפסד חוץ 0–2 מול טומבנס. באותה העונה, קבוצתו אמריקה מיניירו זכתה באליפות ליגת המשנה הברזילאית ועלתה לליגת העל הברזילאית. מתאוסיניו ערך את הופעת הבכורה שלו בליגה הראשונה ב-2 ביוני 2016 בעודו בן 18. עם השנים, קבוצתו עלתה וירדה בליגות הברזילאיות והקשר זכה ברוב המשחקים בחולצת ההרכב והפך לבורג משמעותי במועדון.

בקיץ 2020 מאחר שנותרה לו עוד עונה אחת בחוזה בקבוצתו, אמריקה מיניירו איפשרה למתאוסיניו לחפש לו קבוצה חדשה וכך גם תוכל להרוויח עליו כסף, לפני שחוזהו נגמר. לאחר חיזורים מכמה קבוצות והצעות כספיות שונות, השחקן הגיע להבנות עם המועדון הישראלי בית"ר ירושלים ובערב ראש השנה ה-18 בספטמבר הגיעו לסיכום רשמי וחתם במועדון ל-5 עונות, תמורת סכום שמוערך ב-750 אלף דולר. מתאוסיניו קיבל בבית"ר את הספרה 10.
ב-21 בפברואר 2021 ערך השחקן את הופעת הבכורה שלו במועדון, כשעלה מהספסל בניצחון 0–2 על הפועל עכו במסגרת השלב הראשון בגביע המדינה. ב-4 במרץ 2021 הבקיע מתאוסיניו את שער הבכורה בבית"ר ירושלים בהפסד 2–3 לבני סכנין.

ב-12 בספטמבר 2021 הושאל למ.ס. אשדוד

ב-24 בינואר חזר לאמריקה מיניירו.

==תארים==
*אמריקה מיניירו
**אליפות מיניירו: 2016
**אליפות הליגה השנייה בברזיל: 2017

==קישורים חיצוניים==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני אמריקה פוטבול קלוב (בלו הוריזונטה)
קטגוריה:כדורגלני בית"ר ירושלים
קטגוריה:כדורגלני מועדון ספורט אשדוד
קטגוריה:ספורטאים ברזילאים בישראל
קטגוריה:כדורגלנים זרים בישראל
קטגוריה:ברזילאים שנולדו ב-1998
וריטאס

אדואר דבא-פונסאן}} מ-1898
"האמת יוצאת מהבאר מצוידת ב[[שוט שלה כדי להלקות את האנושות" – ציור של ז'אן-לאון ז'רום מ-1896]]
במיתולוגיה הרומית, וריטאס (לטינית: אמת) היא אלת האמת. בתו של האל סטורן ואמו של וירטוס – אל האומץ והעוצמה הצבאית. לעיתים היא נחשבת דווקא לבתו של יופיטר, המכונה על ידי היוונים זאוס, או ליצירה של פרומתאוס. מקובל לספר שהאלה הסתתרה בתחתית באר קדושה. היא מתוארת גם כבתולה לבושה בלבן וגם בתור "האמת העירומה" המחזיקה מראת יד. אלת האמת במיתולוגיה היוונית היא אלתיאה (ἀλήθεια).

"וריטאס" היה אף השם שניתן למעלה הרומית של כנות, שנחשבה לאחת המעלות העיקריות של כל רומאי טוב.

בתרבות המערבית המילה משמשת גם כמוטו. "Veritas" היא המוטו של כמה אוניברסיטאות, שהבולטת בהן היא אוניברסיטת הארוורד, ומופיעה כחלק מהמוטו של מספר אוניברסיטאות נוספות, בהן אוניברסיטת ג'ונס הופקינס (לה המוטו "Veritas vos liberabit"), אוניברסיטת ייל ואוניברסיטת אינדיאנה ("Lux et Veritas" – אור ואמת), ורבות נוספות.

==קישורים חיצוניים==

== ביאורים ==

== הערות שוליים ==

קטגוריה:אלות רומיות
קטגוריה:מילים וביטויים בלטינית
אנה אולסון

אנה אולסון (באנגלית: Anna Olson; נולדה ב-4 במאי 1968) היא שפית קונדיטורית קנדית, בעלת תוכניות טלוויזיה וספרי בישול פופולריים.

== ביוגרפיה ==
אנה אולסון נולדה בשנת 1968 באטלנטה, ג'ורג'יה, ארצות הברית. משפחתה היגרה בילדותה לטורונטו שבקנדה. בזכות סבתה היא נחשפה לעולם הבישול והאפייה, והיא זו שלימדה את אנה את רזי השפה הקולינרית.

אולסון מעולם לא חשבה להתמקצע וללמוד את התחום הקולינרי. לאחר לימודי התיכון, למדה לתארים מתקדמים במדעי המדינה וסוציולוגיה בקנדה. לאחר הלימודים עבדה כמנהלת השקעות בשוק ההון, תחום שהיה לה קשה, תובעני ומתיש וכדי להפיג את הלחץ מהעבודה הייתה נכנסת למטבח לבשל ולאפות לוא דווקא כדי לאכול, אלא לשם התאווררות והתרעננות. בהפסקות הצהריים שלה, אולסון הסתובבה בשוק סנט לורנס בטורונטו וחיפשה מרכיבים שונים והשראה לארוחת ערב הבאה שלה. לאחר שלושה חודשי עבודה, החליטה לפרוש מעבודתה בשוק ההון ולהרשם ללימודי בישול ואפייה ברוד איילנד ארצות הברית.

לאחר ניסיונות של כמה שנים בעבודה בתחום הבישול ברחבי ארצות הברית מצאה את מקומה במסעדה שעל גדות מפלי ניאגרה, בצד הקנדי, שם עבדה במשך שבע שנים ושם גם הכירה את בעלה השף מייקל אולסון. בראיונות עמה היא מודה לא אחת על שחוותה זמנים מאתגרים כאשר כמעט ולא נכנסו הזמנות, והקינוחים שלה פשוט התקלקלו. אז העלתה רעיון להעביר קורסים לקהל הרחב שבהם היא יכולה לחלוק את הידע הרב שלה וסודות מהתחום הקולינרי. הקורסים זכו להצלחה רבה.

אולסון פרסמה מעל לשמונה ספרי בישול ואפייה כאשר בשניים מהם השתתף בכתיבה בעלה מייקל. יש יותר משבע תוכניות טלוויזיה בכיכובה ביניהן "אופים עם אנה אולסון" ו"טרי עם אנה אולסון", שמשודרים בשלוחה הקנדית של ערוץ "Food Network" האמריקאי. גם בישראל התוכניות שלה משודרות בערוצי בישול ואפייה בערוצים השונים.

הסדנאות, תוכניות הטלוויזיה והספרים הקנו לה מעריצים ועוקבים רבים ברחבי העולם. ספריה תורגמו לשפות רבות והמתכונים שלה התפרסמו במדורי אוכל במקומות רבים בעולם. 

למרות עיסוקה בקונדיטוריה היא דוגלת באורח חיים בריא הכולל תזונה בריאה עם הרבה פירות וירקות והקפדה על אימוני כושר וספורט. 

אולסון ביקרה בישראל בשנת 2017 כדי לקדם את התוכנית "אולסון מככבת" בסלקום tv בהנחייתה וגם על מנת ללמוד על מאפי וקינוחי המזרח התיכון.

==קישורים חיצוניים ==
* 

קטגוריה:מחברות ספרי בישול אמריקאיות
קטגוריה:מחברי ספרי בישול אמריקאים
קטגוריה:שפיות אמריקאיות
קטגוריה:בוגרות אוניברסיטאות ומכללות בקנדה
קטגוריה:בוגרי אוניברסיטאות ומכללות בקנדה
קטגוריה:מהגרים מארצות הברית לקנדה
קטגוריה:קנדיות שנולדו ב-1968
קטגוריה:קנדים שנולדו ב-1968
מקמילן ALIAS CS5

המקמילן אליאס CS5, באנגלית: McMillan ALIAS CS5, הוא רובה צלפים בריחי קומפקטי מושתק שנועד למשימות צליפה חשאיות. בשל ממדיו הקטנים (בייחוד כאשר הוא מקופל) הוא נוח להסלקה והוא תומך גם בתחמושת תת-קולית לביצוע ירי שקט וחשאי. הרובה מדויק מאוד: מקמילן מתחייבת לרמת דיוק של sub-MOA והוא מקבץ ב-0.5 דקת קשת באופן עקבי.

ה-CS5 הוא חלק מקו רובי ה-ALIAS שמציעה חברת האחים מקמילן. ה-CS5 מוצע בשני דגמים: דגם Q ודגם T, הנבדלים זה מזה בעיצוב המתפסים. הקת מתקפלת וכאשר היא מקופלת אורך הרובה הוא בלבד, דבר ההופך אותו אידיאלי להסלקה והסתרה. הקנה הוא קנה קצר מושתק אינטגרלית, דבר החוסך התקנת משתיק קול על לוע הקנה (דבר שהיה מאריך את הרובה באופן ניכר). כדי להשיג ירי שקט במיוחד הרובה תומך בעיקר בירי תחמושת תת-קולית, אך שימוש בתחמושת כזאת מגביל משמעותית את טווח הירי.

== משתמשים ==
* : הרובה נמצא בשירות הימ"מ, היחידה הלאומית המיוחדת ללוחמה בטרור.

== קישורים חיצוניים ==
* 

== הערות שוליים ==

קטגוריה:רובי צלפים אמריקאיים
קטגוריה:משטרת ישראל: נשק קל
מחלף בנציון נתניהו

מחלף בנציון נתניהו (ידוע גם בשמו המקוצר מחלף בנציון) הוא מחלף בצפון ירושלים, המחלף מחבר בין כביש 4197 לכביש 50 (כביש בגין) הקרוי על שם בנציון נתניהו.

המחלף משרת את תושבי השכונות הצפוניות נווה יעקב ופסגת זאב שכן הוא מתפקד ככביש גישה מהיר יותר לכביש בגין (כביש 50) שחוצה את ירושלים ומחבר בין שכונות בכל חלקי העיר וכביש 443. מטרת הכביש הייתה להפחית את העומס על צומת הגבעה הצרפתית, במהלך העבודות התעוררה מחאה מצד תושבי שכונת בית חנינא שמחו על מעבר הכביש בסמוך לביתם.

== היסטוריה ==
מחלף בנציון נתניהו והגשר בקצה [[כביש 4197 אשר עמודיו ניצבים על קרקע ישראלית מעל נחל עטרות]]
העבודות להקמת המחלף החלו ב-2011 ועלות הקמתו של המחלף מוערכת בכ-190 מיליון ש"ח.

עוד ביולי 2012, מספר חודשים לאחר מותו של בנציון נתניהו אושרה הנצחתו של בנציון נתניהו וזאת בניגוד לנוהל של המחלקה להקצאת שמות בעיריית ירושלים, על פיו יש להמתין שלוש שנים בין מותו של אדם לבין חניכת רחוב על שמו, לטענת העירייה הדבר נובע מהעובדה שמדובר במחלף ולא רחוב וזאת בנוסף לאישורו של היועץ המשפטי של עיריית ירושלים, אמנון מרחב.

המחלף נחנך במאי 2013 בטקס בהשתתפותם של בנו של בנציון, ראש הממשלה בנימין נתניהו, שר התחבורה ישראל כ"ץ, חברי מועצת העיר ירושלים וחבר הכנסת דודי אמסלם. שר התחבורה אף ציין שהמחלף והכביש שמשמש אותו מצטרף לסדרת פרויקטים בתחום התחבורה שנמצאים בשלבי פיתוח מתקדמים, בהם הרכבת המהירה בין תל אביב לירושלים ועבודות תשתית במחלף שער הגיא.

להקמת כביש 4197 והמחלף נלוו התנגדויות של ארגוני שמאל בטענה שהוא עובר בשטחים בבעלות פלסטינית. כדי להימנע מהפקעת אדמות אלו, נסלל החיבור של הכביש למחלף על גבי גשר באורך 200 מטרים, אשר עמודיו ניצבים על קרקע ישראלית מעל נחל עטרות<ref></ref>. בנוסף, הורחבו כבישים בסמוך למחלף.

ב-7 ביוני 2023 הונח על-ידי אנשי מחאת יוצאי מערך המבצעים המיוחדים שלט מחאה על אנדרטה שבמחלף, שבו כונה המחלף "מחלף ע"ש אבי הדיקטטור". נתניהו גינה את הפעולה והגיש תלונה במשטרה.

==קישורים חיצוניים==

== הערות שוליים ==

בנציון נתניהו
בנציון נתניהו
SIAI S.8

SIAI S.8 היה מטוס ימי דו-כנפי וחד-מנועי שהוגדר כמטוס סיור וצייד צוללות מתוצרת יצרנית המטוסים האיטלקית סבויה-מרקטי (שם החברה היה: Società Idrovolanti Alta Italia), אשר הושק בשנת 1917.

מנהל התכנון והייצור היה המהנדס האווירונאוטי "Raffaele Conflenti" .

=="SIAI S.8"==
* יוצרו 172 יחידות עד סוף שנת 1918.
* מטוס "SIAI S.8" היה בשירות הצי המלכותי האיטלקי, המטוס צייד 5 טייסות של הצי האיטלקי המלכותי. * קליפת האווירון בצורת הסירה עשויה מעץ, כמו הכנפיים אשר מכוסות בבד.
* הטייס ואיש צוות אוויר (מטיל פצצות) ישבו זה ליד זה.
* דגם ה-"SIAI S.8" נטל חלק פעיל בסוף מלחמת העולם הראשונה. עד שנת 1920 נותרו 63 מטוסים בלבד.

===הנעה===
* מדחפים: מדחף דוחף קבוע בעל 2 להבים.
* 6 צילינדרים בטור, 14.3 ליטר, המפיק 160 כ"ס, מנוע מסוג "Isotta Fraschini V.4" , מנוע קירור מים, (משקל יבש של המנוע: 264 ק"ג).
* מנוע "Colombo F-150" המפיק 120 כ"ס.
* מנוע "Hispano-Suiza-44" המפיק 220 כ"ס, מתוצרת "Hispano-Suiza" .

==שירות==
* הצי המלכותי האיטלקי - שימש את השירות האווירי של הצי.
* הצבא המלכותי האיטלקי - סיוע ליחידות השדה.

==ראו גם==
* SIAI S.12
* SIAI S.21
* קאנט 25

== קישורים חיצוניים ==

==הערות שוליים==

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי סיור
קטגוריה:מטוסים במלחמת העולם הראשונה
קטגוריה:מטוסי סבויה-מרקטי
תן למוזיקה לדבר

"תן למוזיקה לדבר" הוא סינגל של הראפר הישראלי סאבלימינל, אשר יצא לאור ב-4 בינואר 2018. השיר נכתב, הולחן והופק על ידי סאבלימינל עצמו.

== רקע ==
השיר הוא בסגנון האפרו-טראפ, והוא עוסק בגזענות ואפליות שקיימות בחברה הישראלית בין מגזרים ועדות וקבלת השונה, ומעביר מסרים של אנטי-גזענות והדדיות.

== הצלחה ==
השיר זכה להצלחה רבה בצאתו, והגיע בשיאו למקום השני במצעד ההשמעות ברדיו השבועי של חברת מדיה פורסט, כשצבר כ-161 השמעות וצעד במצעד כ-15 שבועות רצופים. במצעד השנתי של החברה הגיע השיר למקום השלישי, במצעד השנתי של אקו"ם הגיע השיר למקום הרביעי, ובמצעד הפזמונים העברי השנתי של גלגלצ ואתר ynet הגיע השיר למקום ה-39.

== ביקורת ==
דודי פטימר ממעריב אונליין העניק לשיר ביקורת חיובית: "עם טקסט אופייני לסאבלימינל (כולל הרמה מגניבה לריקי גל), לחן ופזמון קליטים משמיעה ראשונה ווייב מושקע ועשיר מוזיקלית (הממשיך את הלך הרוח של אלבומו האחרון), סאבלימינל ממשיך לבסס מעמדו כמנטור היפ הופ ישראלי וכאחד האמנים הראויים במלוא הדעה לתואר זה".

יוסי חרסונסקי העניק לשיר ביקורת מעורבת: "סאבלימינל שרבט מסר בקלי קלות. הוא מרגיש פתע מושיע, גייס ילדים ונערים אפריקאים לרקוד בקליפ מושקע. המטרה מקדשת את האמצעים, אבל סאבלימינל יישאר כנראה בצד של הבידור. האם הוא מסוגל להוביל קמפיין אנטי גזעני על באמת כמו זה שהביא לסוף האפרטהייד בדרום אפריקה? – מסופקני. המגלומניות שלו כמפיק מוזיקלי מתורגמת למוזיקה שמחה מקפיצה, לקליפ צבעוני מלהיב. הוא לפחות עשה משהו".

== וידאו קליפ ==
הווידאו קליפ של השיר פורסם בסמוך לצאת הסינגל עצמו בערוץ היוטיוב של סאבלימינל, ובוים על ידי סאבלימינל עצמו, טל הנדלסמן ואבי בן זקן. הקליפ צולם בעיר קייפטאון שבדרום אפריקה, ומשתתפים בו גם רקדנים אפריקאים. על הקליפ אמר סאבלימינל: "הגעתי לאחד המקומות המקופחים וקשים בעולם ועברתי שם חוויה מכוננת. גיליתי אנשים חמים, מלאים בשמחת חיים, אהבה וצניעות, שמוזיקה זורמת להם בדם. באתי לחזק, וחזרתי בזכותם מחוזק, מלא תקווה ואופטימיות".

== מיקומי שיא ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי סאבלימינל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
קטגוריה:שירים שהופקו על ידי סאבלימינל
קטגוריה:שירים נגד שנאת זרים וגזענות
קטגוריה:סינגלים בהוצאת משפחת תאקט
Sand Cloud

Sand Cloud היא חברת הלבשה ואביזרי חוף. היא מוכרת מגבות, ביגוד ואביזרים ותורמת 10% מרווחי החברה מהמכירה לארגונים לשימור ים ללא מטרות רווח.
== היסטוריה ==
Sand Cloud הוקמה בסן דייגו בשנת 2014 על ידי ברונו אשידמיני, סטיבן פורד וברנדון לייבל. הרעיון המקורי של המותג היה ליצור הכלאה בין מגבת וכרית שתאפשר תנומות טובות יותר על החוף. בעוד האב טיפוס המקורי היה פופולרי, לקוחות חיפשו מגבות צבעוניות של החברה, ללא הכרית המצורפת. בשנת 2014, שלושת החברים עזבו את עבודתם בתאגידים כדי לעבוד על מגבות Sand Cloud במשרה מלאה, ובנו את המותג, המוצר והמשימה של שימור ימי. הם גייסו 15,000 דולר ב-Kickstarter ואז הופיעו ב"כרישים" בשנת 2017, וסגרו עסקה עם רוברט הרגאבץ תמורת השקעה של 200,000 דולר תמורת 15% מהעסק. עד היום ביצעה החברה מכירות של יותר מ-20 מיליון דולר.

== שימור ימי ==
10% מהרווחים נטו של Sand Cloud מועברים לשותפים מקומיים ללא כוונת רווח, כולל המכון לשימור ימי, קרן Surfrider של סן דייגו, מרכז היונקים הימי של האוקיינוס השקט, שומרי החופים של סן דייגו, קרן חיות הבר בהוואי ומחברי האוקיינוס. בשנת 2018 זכתה Sand Cloud לפילנתרופ השנה על ידי מרכז היונקים הימי באוקיינוס השקט. רשת 250,000 השגרירים של Sand Cloud משתמשת ברשתות החברתיות כדי להפיץ מודעות לנושאים סביב החיים הימיים ומשתתפת באופן קבוע במאמצי ניקויי חופים מקומיים. משימת החברה מתויגת בתור #SaveTheFishies כדי להפיץ מודעות חברתית לנושאים כמו זיהום פלסטיק באוקיינוס והגרעת שוניות האלמוגים.

== מוצרים ==
המגבות המיוחדות של Sand Cloud מיוצרות מכותנה טורקית ארוגה ביד. על פי Sand Cloud, החומר מאפשר למגבות להיות קלות משקל, עמידות, סופגות מים ועמידות בחול. Sand Cloud מוכרת גם מוצרים אחרים שהם ידידותיים לסביבה, כגון הלבשה מחומרים ממוחזרים, קרם הגנה מפני שונית, בקבוקי מים רב פעמיים וקשיות מתכת. מוצרי Sand Cloud זמינים באתר האינטרנט שלה, בחנות אמזון שלה, בקמעונאים נבחרים, באתר מקוון ובחנות שלהם ב-Bed Bath & Beyond.

== קישורים חיצוניים ==
* 

==הערות שוליים==

קטגוריה:חברות ביגוד אמריקאיות
קטגוריה:סן דייגו
The Avalanche (אלבום)

The Avalanche (או בשמו המלא !The Avalanche: Outtakes and Extras from the Illinois Album על העטיפה) הוא אלבומו השישי של הזמר סופיאן סטיבנס, המורכב מהקלטות גנוזות שהיו אמורות להיכלל באלבומו הקודם.

== הקלטה ושחרור ==
בהודעה לעיתונות באתר Asthmatic Kitty נמסר כי האלבום אילינוי היה אמור להיות כתקליט כפול (שכולל קרוב ל -50 שירים), אך הרעיון נחרץ בסופו של דבר.

בסופו של דבר, סטיבנס לקח 21 שירים שננטשו בעבר, והוציא אותם כאלבום.

במאי 2006 קיבלה פיצ'פורק הרשאה להפיץ את הרצועה השנייה מתוך The Avalanche, תחת הכותרת "Dear Mr. Supercomputer", באתר האינטרנט שלהם בפורמט MP3. האלבום כולו הודלף לאינטרנט ב־9 במאי 2006.

== רשימת שירים ==

== קישורים חיצוניים ==
* 

* [https://www.youtube.com/playlist?list=PLC2758E9FB12C1136 The Avalanche] באתר יוטיוב

קטגוריה:אלבומי 2006
קטגוריה:אלבומי אוסף מ-2006
קטגוריה:אלבומי קונספט
דיקסי (רשת מרכולים)

חנות דיקסי במוסקבה
חנות דיקסי ב[[ריאזאן, מרכז רוסיה]]
דיקסי (ברוסית: Дикси) היא חברה קמעונאית רוסית, שהייתה רשת המזון השלישית בגודלה במדינה. החברה ממוסקבה וחברות הבת שלה התמחו במכירת מזון ומוצרים יומיומיים. דיקסי הייתה חברת בת של חברה בשם DKBR MEGA RETAIL GROUP LIMITED,<ref></ref> עד שהרשת נרכשה על ידי מגניט ביולי 2021.

המתחרות העיקריות שלה הן קבוצת X5 Retail, Metro Group, אושה, לנטה ואחרות.

== היסטוריה ==
החברה הוקמה בשנת 1992 בסנקט פטרבורג והחלה את התרחבותה בשנת 1999 כאשר פתחה חנות במוסקבה ומשם החלה להתרחב לאזורים אחרים במדינה. היא מפעילה שלושה מותגים.

החברה נמחקה מבורסת מוסקבה בשנת 2017<ref></ref> וביולי 2021 עברה להעלות של רשת מגניט.

== חנויות ונכסים ==
נכון לדצמבר 2018, לחברה היו 2,707<ref></ref> חנויות שכונתיות, סופרמרקטים וחנויות נוחות במוסקבה, פטרבורג וארבעה מחוזות פדרליים של רוסיה: מרכז, צפון מערב ואוראל וגם במחוז קלינינגרד, כולל:
* 2,537 חנויות דיקסי,
* 41 חנויות מינימרקטים והיפרמרקטים,
* 129 חנויות ויקטוריה
ב-755 יישובים ברוסיה.

לדיקסי היו 8 מרכזי הפצה המספקים מוצרים לחנויותיה באזורי המפתח והחזיקה גם בצי משאיות, שייעל את עלויות ההובלה ומבטיח משלוחים מהירים לחנויות.

== קישורים חיצוניים ==

* 

==הערות שוליים==

קטגוריה:מוסקבה: חברות
קטגוריה:רשתות מרכולים ברוסיה
קטגוריה:מותגים
קטגוריה:רשתות שיווק רוסיות
קטגוריה:1992 ברוסיה
קטגוריה:חברות מזון רוסיות
בנק היילברונר

בנק א. מ. וי. היילברונר היה בנק בארץ ישראל מ-1934 עד 1939.

==היסטוריה==
הבנק נוסד באוגוסט 1934 ברחוב בן-יהודה 3 בירושלים על ידי ד"ר וולטר היילברונר, בנקאי שעלה מברלין. הבנק נוסד על בסיס הון של 10,100 לירות ארץ ישראליות (לא"י). עסקי הבנק היו בעיקר במתן משכנתאות ובמסחר בניירות ערך. הקמת הבנק הייתה חלק מתופעה רחבה של הקמת בנקים בארץ ישראל באותה תקופה על ידי יוצאי גרמניה.

הבנק פרסם את עצמו בגרמנית, מאחר שלקוחותיו היו בעיקר מעולי העלייה החמישית ("עליית היקים"). הדבר היה למורת רוחם של דורשי השלטת השפה העברית.

במאי 1939, במשבר שהחל לפני מלחמת העולם השנייה, נסגרו בנקים רבים ובכללם בנק היילברונר שנהפך לחברה בע"מ.

==הערות שוליים==

היילברונר
קטגוריה:חברות ביישוב
מכון לי סטרסברג לתיאטרון ולקולנוע

מכון לי סטרסברג לתיאטרון ולקולנוע הוא מכון ללימוד משחק המתמחה במשחק מתודי. לבית הספר קיימים שני קמפוסים. אחד בלוס אנג'לס ואחד במנהטן (ניו יורק). המכון קרוי על שם הבמאי, השחקן והמפיק האמריקאי-יהודי לי סטרסברג מייסד שיטת המשחק המתודי הנלמדת במכון.

== קישורים חיצוניים ==

* 

קטגוריה:ארצות הברית: בתי ספר למשחק
קטגוריה:ניו יורק: חינוך
קטגוריה:לוס אנג'לס: חינוך
אזבוקה וקוסה

אזבוקה וקוסה (ברוסית: Азбука Вкуса; בתרגום לעברית: אלף בית של טעם) היא רשת סופרמרקטים, שהוקמה על ידי מקסים קושצ'נקו ואולג ליטקין. החנות הראשונה נפתחה במוסקבה בשנת 1997. נכון לשנת 2015 היא הפעילה 90 חנויות במוסקבה, סנקט פטרבורג ובפרבריה. זהו אחד מ־50 עסקי הקמעונאות הגדולים ברוסיה.

== היסטוריה ==
החנות הראשונה שנרשמה על בעלי המניות נפתחה בקוטוזובסקי פרוספקט בשנים 1991–1992. החנות נקראה בפשטות "מעדנייה". רק בשנת 1997 הם פתחו את הסופרמרקט הראשון שלהם בשם המותג "אזבוקה וקוסה". בשנת 2002, ארבעה מהמרכולים עברו מיתוג משותף, כולל זהות תאגידית, עיצוב פנים ומראה מעודכן למחסני הרשת. בשנים 2009–2010, החברה עברה מודרניזציה והחנויות עוצבו מחדש.

בשנת 2014, לאחר משא ומתן ממושך, החברה רכשה רשת פרוורית למכירות נדל"ן, הפועלת תחת המותג "ספאר" 5 עם 3 מרכולים בעלות שטח אחסון של 10 אלף מ"ר. שווי הרשת הנרכשת נאמד בכ-85–105 מיליון דולר, וגודל העסקה היה כמחצית מהסכום.

אזבוקה וקוסה התרחבה בהתמדה מאז 1997 והפכה לאחת הקמעונאיות הגדולות בפדרציה הרוסית.

== בעלות ==
המייסדים, מקסים קושצ'נקו ואולג ליטקין, שולטים ביותר מ־50% מחברת גורודסקוי סופרמרקט בע"מ, המפעילה את הרשת. 6.9% מהחברה שייכים ל־14 מנהלי הרשת המובילים. חלק ניכר משאר מניות החברה נמצא בידי חברת VMHY Holdings Limited, בבעלות הבעלים לשעבר של "אקספובנק", אנדריי ודובין, קיריל יאקובובסקי, פאבל ופיטר מאסלובסקי המברו, שרכשו בהדרגה את השליטה משני המייסדים האחרים של הרשת – אולג וסרגיי ורשצ'אגין טריקין. נכון לשנת 2011 אולג וסרגיי ורשצ'אגין טריקין חדלו להיות בעלי מניות ב-VMHY Holdings. נכון לשנת 2013 יותר מ־12% מהרשת היו בבעלות בניו של פאבל מאסלובסקי, יורי ואלכסיי.

==קישורים חיצוניים==

קטגוריה:מוסקבה: חברות
קטגוריה:רשתות מרכולים ברוסיה
פרס גרובר בגנטיקה

פרס גרובר בגנטיקה (באנגלית: The Gruber Prize in Genetics) הוא אחד משלושה פרסים בין־לאומיים בשווי 500,000 דולר שמוענק על ידי קרן גרובר שהוא ארגון ללא כוונת רווח הממוקם באוניברסיטת ייל בניו הייבן, קונטיקט. הפרס בגנטיקה מוענק החל משנת 2001 למדענים מובילים על תרומות מכובדות בכל תחומי המחקר של הגנטיקה. הפרסים הבין־לאומיים האחרים של הקרן הם פרס גרובר בקוסמולוגיה שנוסד בשנת 2000 ופרס גרובר במדעי המוח שנוסד בשנת 2004.

== רשימת זוכי הפרס ==
להלן רשימת זוכי הפרס נכון לשנת 2023:
* 2001 - רודולף יאניש
* 2002 - רוברט הורביץ
* 2003 - דייוויד בוטשטיין 
* 2004 - מרי-קלייר קינג
* 2005 - בוב ווטרסטון 
* 2006 - אליזבת בלקברן
* 2007 - מיינארד אולסון 
* 2008 - אלן ספראדלינג , מכון קרנגי למדע ומכון הווארד יוז לרפואה 
* 2009 - ג'נט דוויסון ראולי, פרופסור באוניברסיטת שיקגו
* 2010 - ג'רלד פינק , מכון מרגרט והרמן סוקול, פרופסור בהמכון הטכנולוגי של מסצ'וסטס
* 2011 - רונלד דייוויס , אוניברסיטת סטנפורד
* 2012 - דגלאס סי וואלאס 
* 2013 - סוונטה פבו
* 2014 - ויקטור אמברוס , אוניברסיטת מסצ'וסטס, דייוויד באולקומב , אוניברסיטת קיימברידג' ווגארי רובקון , אוניברסיטת הרווארד
* 2015 - עמנואל שרפנטייה, מרכז הלמהולץ לחקר זיהומים וג'ניפר דאודנה, אוניברסיטת קליפורניה בברקלי
* 2016 - מייקל גרונשטיין , אוניברסיטת קליפורניה בלוס אנג'לס וצ'ארלס דייוויד אליס , קרן רוקפלר 
* 2017 - סטיבן אלדג' , מכון הווארד יוז לרפואה 
* 2018 - ג'ואן צ'ורי , מכון סאלק למחקרים ביולוגיים ואליוט מאירוביץ , המכון הטכנולוגי של קליפורניה
* 2019 - ברט פוגלשטיין , בית החולים ג'ונס הופקינס ומכון הווארד יוז לרפואה
* 2020 - בוני באסלר , אוניברסיטת פרינסטון ומכון הווארד יוז לרפואה 
* 2021 - סטיוארט אורקין 
* 2022 - רות להמן , מכון ווייטהד והמכון הטכנולוגי של מסצ'וסטס, ג'יימס פריס, מרכז פרד האצ'ינסון לחקר הסרטן וג'רלדין סיידו , בית הספר לרפואה של אוניברסיטת ג'ונס הופקינס 
* 2023 - אלן ג'ייקובסון ולין אליזבת מקוייט

== קישורים חיצוניים ==
* 

== הערות שוליים ==

גרובר בגנטיקה
קטגוריה:גנטיקה
*
לנטה (קמעונאית)

סופרמרקט לנטה ב[[מוסקבה.]]
סופרמרקט לנטה ב[[פטרוזבודסק, קרליה, צפון מערב רוסיה]]
לנטה (ברוסית: Лента) היא אחת מרשתות השיווק הגדולות ברוסיה ורשת ההיפר-מרקטים השנייה בגודלה במדינה.<ref></ref>

החברה הוקמה בשנת 1993 בסנקט פטרבורג על ידי אולג ז'רבצוב, כאשר פתח את החנות הראשונה בסנקט פטרבורג, רוסיה, באוקטובר 1993. לנטה רשמה אז את סימן המסחר שלה בשנת 1994 ובשנת 1999 היא פתחה את פורמט היפר-מרקט הגדול הראשון שלה והתרחבה מאז.

לנטה מפעילה 122 סופרמרקטים ב-63 ערים ברחבי רוסיה ו-27 סופרמרקטים במחוז מוסקבה עם סך של כ-787,807 מ"ר. בחנות ממוצעת של לנטה היפרמרקט יש שטח מכירה של 6,200 מ"ר. החברה מפעילה חמישה מרכזי הפצה לסופרמרקטים. חנויות החברה מתבססות על תוכניות היפר-מרקטים וסופרמרקטים והחברה מעסיקה כ-50,000 עובדים.

== בעלות ==
בעלי המניות הגדולים ביותר של לנטה כוללים את TPG Capital, הבנק האירופי לשיקום ופיתוח ו-VTB Capital. החברה נסחרת בבורסת לונדון ובמוסקבה.

== קישורים חיצוניים ==

* 

==הערות שוליים==

קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך במוסקבה
קטגוריה:סנקט פטרבורג: חברות
קטגוריה:רשתות מרכולים ברוסיה
בית בראודה

בית בראודה הוא וילת מגורים ברחוב מקדונלד 16 בשכונת תל בנימין ברמת גן, המבנה הוא בית מגורים פרטי, ושימש לתקופה כמעונו של שגריר ארצות הברית בישראל, והיה משכנו הרשמי הראשון.

== היסטוריה ==
שכונת תל בנימין, שבגבולה הדרומי שוכן הבית, נוסדה ב-1931 על ידי הנדבן יצחק לייב גולדברג בשטח פרדס שרכש מהטמפלרים שהתגוררו בשרונה במהלך שנות ה-20, ונועדה להיות שכונת גנים לסופרים, משוררים ואמנים. גולדברג גייס לטובת תכנון השכונה את המהנדס פרדריק קיש. השכונה נקראה על שם בנו שנהרג במהלך מאורעות תרפ"ט.

עם הקמת השכונה בחר אליעזר ברוידא, איש עסקים שהיה ממקימי חברות כלכליות רבות שחלקן מאוגדות בחברת אפריקה-ישראל ושימש בתפקיד יושב ראש בנק אנגלו-פלשתינה, להקים בה את ביתו, לצד בכירים אחרים בבנק אנגלו-פלשתינה.

במהלך שנות ה-50 שכרה המדינה את הבית ממשפחת ברוידא ושיכנה בו את שגריר ארצות הברית, ג'יימס מקדונלד, שעד למעבר לבית התגורר במלון גת רימון בתל אביב. שמו של הרחוב בו שכן הבית שונה ונקרא "רחוב מקדונלד" על שמו של השגריר. חמשת שגריריה הראשונים של ארצות הברית בישראל התגוררו בבית, עד תחילת שנות ה-60, אז עבר לבניין מרווח יותר בהרצליה פיתוח, מאז הבית משמש כבית מגורים פרטי.

== גלריית תמונות ==
<gallery>
בית בראודה - רמת גן 2018.jpg|שער הבית ושביל הגישה, 2018
בית בראודה - אתרי מורשת במרכז הארץ - רמת גן 2015 (5).JPG|חזית בית הדירות שהוקם בסמוך לבית, 2015
בית בראודה - אתרי מורשת במרכז הארץ - רמת גן 2015 (4).JPG|כניסה לבית הדירות שהוקם בסמוך לבית, 2015
</gallery>

== קישורים חיצוניים ==

== הערות שוליים ==

קטגוריה:אתרי מורשת במחוז תל אביב
קטגוריה:רמת גן: בתי מגורים
קטגוריה:רמת גן: מבנים לשימור
קטגוריה:תל בנימין
בית זילברשטיין-פיכמן

בית זילברשטיין-פיכמן הוא וילת מגורים ברחוב מקדונלד 11 בשכונת תל בנימין ברמת גן, המבנה הוא בית מגורים פרטי, והתפרסם כמעונו של המשורר יעקב פיכמן, שם התגורר עם חותנו.

== היסטוריה ==
שכונת תל בנימין, שבגבולה הדרומי שוכן הבית, נוסדה ב-1931 על ידי הנדבן יצחק לייב גולדברג בשטח פרדס שרכש מהטמפלרים שהתגוררו בשרונה במהלך שנות ה-20. גולדברג גייס לטובת תכנון השכונה את המהנדס פרדריק קיש. השכונה נקראה על שם בנו שנהרג במהלך מאורעות תרפ"ט. גולדברג ייעד את השכונה להיות שכונת גנים לסופרים, משוררים ואמנים, ופנה לרבים כדי לשכנע אותם להתגורר בשכונה. אחד מהם, יעקב פיכמן, עשה זאת ועבר להתגורר בשכונה עם חותנו זילברשטיין, על שם שניהם קרוי הבית.

== גלריית תמונות ==
<gallery>
בית זילברשטיין-פיכמן - רמת גן 2018.jpg|שביל הגישה לבית, 2018
בית זילברשטיין-פיכמן - רמת גן 2018 (3).jpg|חזית הבית, 2018
</gallery>

== קישורים חיצוניים ==

== הערות שוליים ==

קטגוריה:אתרי מורשת במחוז תל אביב
קטגוריה:רמת גן: בתי מגורים
קטגוריה:רמת גן: מבנים לשימור
קטגוריה:תל בנימין
קונסטנטינוב (מחוז פלוצק)

קונסטנטינוב (בפולנית: Konstantynów, ב-IPA: [kɔnstanˈtɨnuf]) הוא כפר במחוז פלוצק ברפבוינציית מזוביה בפולין עם אוכלוסייה של 38 נפשות. הוא שוכן כ-6 קילומטרים דרום-מזרחית לגומבין, 22 קילומטרים דרומית לפלוצק, ו84 קילומטרים מערבית לוורשה.

בין השנים 1974-1991 עמד בכפר זה המבנה הגבוה ביותר שיוצר מעולם עד אז, תוצרת האדם (ולמעשה עד בניית מגדל בורג' חליפה)- אנטנת הרדיו של ורשה. האנטנה הזאת הייתה תורן רדיו נתמך בבניית מסגרת פלדה עם חתך משולש באורך צד של 4.8 מטר, משקל של 420 טון וגובה של 646.38 מטרים. התורן שימש למשדר גלים באורך 2,000 קילוואט של רשות השידור הפולנית כאנטנה ולכן היה מבודד כנגד הקרקע במתח של 120 קילו-וולט. הוא קרס במהלך עבודות השיפוצים ב-8 באוגוסט 1991. לא דווח על איש שנהרג בתאונה.

קטגוריה:מזוביה: יישובים
סורת א-תע'אבון

סורת א-תע'אבון (בערבית: سورة التغابن, "הרווח וההפסד") היא הסורה ה-64 בקוראן. היא מונה 18 פסוקים, ושמה נגזר מהפסוק ה-9, בו מוזכר המושג "א-תע'אבון כאחד משמותיו של יום הדין.

== תוכן הסורה ==
סורה זו עוסקת בחמישה נושאים עיקריים:
* יום הדין והעולם הבא.
* בריאת האדם.
* מוסר וצדק חברתי.
* עידוד עזרה כלכלית לזולת דרך מתן הלוואות ללא ריבית.
* ניסיונות ומבחנים שאללה מעמיד בהם את בני האדם.

== קישורים חיצוניים ==

== הערות שוליים ==

קטגוריה:סורות
בלנצ'ארד (דקוטה הצפונית)

סניף הדואר של בלאנשארד
תורן KVLY-TV נראה מקרוב
בלאנצ'ארד הוא מקום המיועד למפקד בעיריית בלאנשארד, מחוז טרייל, דקוטה הצפונית בארצות הברית. האוכלוסייה במפקד 2010 הייתה 26. 

בלאנצ'ארד ממוקמת ליד גבול דקוטה הצפונית-מינסוטה, בקרבת הצומת של כביש 18 של דקוטה הצפונית וכביש 200 של דקוטה הצפונית.

תורן KVLY-TV ניצב ליד בלאנצ'ארד, תורן זה ידוע בכך שהוא המבנה הגבוה ביותר מעשה ידי אדם בחצי הכדור המערבי והרביעי בגובהו בעולם כולו. תורן KRDK-TV, המבנה השני בגובהו בארצות הברית, ממוקם כעשרה קילומטרים מבלנצ'ארד, ליד גיילסבורג.

== קישורים חיצוניים ==

<div class="mw-content-ltr">
* [https://web.archive.org/web/20070321181738/http://tiger.census.gov/cgi-bin/mapbrowser?infact=2&outfact=2&act=move&tlevel=censusb&tvar=-&mlat=47.331202&mlon=-97.250777&msym=bigdot&mlabel=Blanchard&murl=&lat=47.3260002&lon=-97.1724930&wid=0.72000&ht=0.26000&iwd=422&iht=359 Interactive map showing Blanchard]
* [https://maps.google.com/maps?f=q&hl=en&q=Blanchard,+North+Dakota&ll=47.344057,-97.210808&spn=0.085493,0.178699&om=1 Blanchard, North Dakota - Google Maps]
</div>

קטגוריה:דקוטה הצפונית: יישובים
קטגוריה:יישובים שהוקמו ב-1881
קטגוריה:ארצות הברית: יישובים לצורכי מפקד אוכלוסין
פרס גרובר במדעי המוח

פרס גרובר במדעי המוח (באנגלית: The Gruber Prize in Neuroscience) הוא אחד משלושה פרסים בין־לאומיים בשווי 500,000 דולר שמוענק על ידי קרן גרובר שהוא ארגון ללא כוונת רווח הממוקם באוניברסיטת ייל בניו הייבן, קונטיקט. הפרס במדעי המוח מוענק החל משנת 2004 למדענים מובילים בתחומי המחקר של מדעי המוח. הפרסים הבין־לאומיים האחרים של הקרן הם פרס גרובר בקוסמולוגיה שנוסד בשנת 2000 ופרס גרובר בגנטיקה שנוסד בשנת 2001. זוכי פרס גרובר במדעי המוח מועמדים על ידי האגודה למדעי המוח .

== רשימת זוכי הפרס ==
להלן רשימת זוכי הפרס נכון לשנת 2023:<ref>Gruber Foundation, [https://gruber.yale.edu/all-neuroscience Neuroscience Laureates].</ref>
* 2004 - סימור בנזר 
* 2005 - אריק קנודס ומסאקאזו קונישי 
* 2006 - מסאו איטו ורוג'ר ניקול 
* 2007 - שיגאטאדה נקאנישי 
* 2008 - ג'ון אוקיף 
* 2009 - ג'פרי סי. הול, פרופסור באוניברסיטת מיין , מייקל רוסבאש, פרופסור באוניברסיטת ברנדייס ומייקל יאנג, פרופסור באוניברסיטת רוקפלר
* 2010 - רוברט וורץ 
* 2011 - הודא זוע'בי
* 2012 - לילי ג'אן ויו נונג ג'אן , אוניברסיטת קליפורניה בסן פרנסיסקו
* 2013 - איב מרדר
* 2014 - תומאס ג'סל 
* 2015 - קרלה ג'יי שץ ומיכאל גרינברג 
* 2016 - מו-מינג פו , המכון למדעי המוח, האקדמיה הסינית למדעים אוניברסיטת קליפורניה בברקלי
* 2017 - ג'ושוע סנס , המרכז למדעי המוח, אוניברסיטת הרווארד
* 2018 - אן גרייביל, מכון מקגוברן לחקר המוח בהמכון הטכנולוגי של מסצ'וסטס, אוקיהידה היקוסאקה , המכון הלאומי לעין במכונים הלאומיים לבריאות ווולפרם שולץ , אוניברסיטת קיימברידג'
* 2019 - יוסף טקהאשי 
* 2020 - פרידריך בונהופר, קורי גודמן ומארק טסייה-לאבין .
* 2021 - קריסטין פטי וכריסטופר וולש 
* 2022 - לארי אבוט , אמרי בראון , טרי סיינובסקי וחיים סומפולינסקי
* 2023 - הודא אקיל 

== קישורים חיצוניים ==
* [https://gruber.yale.edu/neuroscience אתר האינטרנט] של פרס גרובר במדעי המוח

== הערות שוליים ==

*
גרובר במדעי המוח
Partners

Partners (בעברית: שותפים) הוא אלבומה ה-34 של הזמרת ברברה סטרייסנד אשר יצא לאור ב-16 בספטמבר 2014 על ידי קולומביה רקורדס. האלבום מכיל אוסף של דואטים אותם ביצעה הזמרת לאורך השנים עם זמרים גברים כמו סטיבי וונדר, מייקל בובלה, בילי ג'ואל ועוד. בנוסף, האלבום מכיל דואט עם בנה ג'ייסון גולד. הזמרת קידמה את האלבום בתוכנית האירוח של ג'ימי פאלון כאשר שרה מחרוזת של מספר שירים מהאלבום.

== רקע ושירים ==
בנוסף לשירים הישנים ישנם באלבום גם שני דואטים חדשים: "What Kind of Fool", עיבוד מחדש לדואט שלה ושל בארי גיב אשר בו הדואט הוא עם ג'ון לג'נד ו-"Lost Inside of You", דואט עם בייביפייס שהוא עיבוד מחדש לדואט אחר של הזמרת שבוצע במקור עם קריס קריסטופרסון אשר מופיע במהדורת הדלוקס של האלבום.

בנוסף לכך במהדורת הדלוקס מופיעים דואטים נוספים.

== הצלחה ==
האלבום זכה להצלחה כאשר הפך לאחד מהאלבומים הנמכרים ביותר בארצות הברית בשנת 2014 כאשר מכר עד סוף השנה 856 אלף עותקים במדינה. הוא הגיע למקום הראשון במצעד הרשמי של המדינה כאשר מכר באותו שבוע 196 אלף עותקים ובכך הפכה סטרייסנד לזמרת היחידה שהביאה אלבום למקום הראשון במדינה בשישה עשורים שונים.

כחודשיים לאחר יציאתו האלבום השיג מעמד אלבום זהב במדינה וכ-4 חודשים לאחר יציאתו השיג מעמד פלטינה במדינה ובכך האלבום הפך לאלבום ה-52 של סטרייסנד להשיג מעמד זהב במדינה והאלבום ה-31 שלה להשיג מעמד פלטינה במדינה, יותר מכל אישה אחרת בהיסטוריה. האלבום היה מועמד לפרס גראמי בקטגוריית "הביצוע הווקאלי הטוב ביותר באלבום פופ מסורתי".

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2014
קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי וולטר אפאנאסייף
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
S&M2

S&M2 הוא אלבום הופעה מאת להקת ההבי מטאל האמריקאית, מטאליקה, בשיתוף עם התזמורת הסימפונית של סן פרנסיסקו. האלבום הוקלט ב-6 וב-8 בספטמבר 2019 באולם צ'ייס סנטר שבסן פרנסיסקו, ויצא לאור ב-28 באוגוסט 2020. ההופעה הוקרנה בבתי הקולנוע ב-9 באוקטובר 2019.

האלבום מהווה המשך לאלבום S&M, אשר הוקלט 20 שנה לפני, בו לראשונה שיתפה הלהקה פעולה עם התזמורת הסימפונית של סן פרנסיסקו.

== רקע והקלטה ==
בשנת 1999 ערכה הלהקה הופעה עם התזמורת הסימפונית של סן פרנסיסקו, במסגרתה הותאמו שיריה להופעה עם תזמורת סימפונית, והופצה כאלבום הופעה וכווידאו. במרץ 2019 הכריזה הלהקה על הופעה נוספת עם התזמורת הסימפונית של סן פרנסיסקו, שתיקרא S&M2, לציון 20 שנה לשיתוף הפעולה הקודם בין הלהקה לתזמורת.

ההופעה נערכה באולם צ׳ייס סנטר בסן פרנסיסקו ב-6 וב-8 בספטמבר 2019. הופעה זו חנכה את האולם, שבנייתו החלה בתחילת שנת 2017.

ההופעה כללה שירים שבוצעו ב-S&M, לצד עיבודים סימפוניים לחומרים חדשים יותר של הלהקה, וכן יצירות סימפוניות נוספות.

== הפצה ==
ההופעה הוקרנה בבתי הקולנוע ב-9 באוקטובר 2019, והרווחים מהקרנתה בצפון אמריקה נאמדים בכ-1.2 מיליון דולר, וב-5.5 מיליון דולר ברחבי העולם, דבר ההופך אותה להופעת הרוק הרווחית ביותר בכל הזמנים שהוקרנה בקולנוע. לאור ההצלחה לה זכתה הקרנת ההופעה, הוקרנה ההופעה בקולנוע פעם נוספת ב-30 באוקטובר 2019.

אלבום ההופעה יצא לאור ב-28 באוגוסט 2020, ונכנס למקום הרביעי במצעד בילבורד 200 עם מכירות של 56,000 יחידות השקולות לאלבום בשבוע הראשון לצאתו.

== רשימת רצועות ==

== מבצעים ==
*ג'יימס הטפילד - גיטרה ושירה
*קירק האמט - גיטרה
*לארס אולריך - תופים
*רוברט טרוחיו - בס
*התזמורת הסימפונית של סן פרנסיסקו

== קישורים חיצוניים ==

== הערות שוליים ==

קטגוריה:אלבומי מטאליקה
קטגוריה:אלבומי הופעה באנגלית
קטגוריה:אלבומי המשך
קטגוריה:אלבומים משותפים
קטגוריה:אלבומים שהגיעו למקום הראשון במצעד האלבומים האוסטרלי
Encore: Movie Partners Sing Broadway

Encore: Movie Partners Sing Broadway הוא אלבומה ה-35 של הזמרת ברברה סטרייסנד אשר שוחרר ב-26 באוגוסט 2016 על ידי קולומביה רקורדס.<ref></ref> האלבום הגיע למקום הראשון בארצות הברית מה שהפך את סטרייסנד לאישה עם הכי הרבה אלבומים שעשו זאת בהיסטוריה. בנוסף האלבום גם הגיע למקום הראשון בבריטניה ואוסטרליה ובכך הפך לאלבום השביעי שלה בבריטניה לעשות זאת ולאלבום השלישי שלה באוסטרליה לעשות זאת. האלבום קיבל מועמדות לפרס גראמי בקטגוריית: "הביצוע הווקאלי הטוב ביותר באלבום פופ מסורתי".

== הצלחה מסחרית ==
האלבום הגיע בשבוע הראשון ליציאתו למקום הראשון בארצות הברית עם מכירות של 149 אלף עותקים, מתוכם 148 אלף נקיים ו-126 אלף הם עותקים פיזיים ובכך הפכה הזמרת לאמן שהצליח למכור הכי הרבה עותקים פיזיים עם אלבום בשבוע הראשון ליציאתו באותה שנה. הגעתו של האלבום למקום הראשון גרמה לה להשתוות עם ברוס ספרינגסטין בכמות האלבומים שהגיעו למקום הראשון במדינה ובכך הפכה לאמן השלישי עם הכי הרבה אלבומים שהגיעו למקום הראשון במדינה, אמן הסולו השני עם הכי הרבה אלבומים שהגיעו למקום הראשון במדינה והאישה שעשתה זו הכי הרבה פעמים במדינה.

בנוסף שברה שיא בתור האמן שהצליח להכניס אלבום למקום הראשון במדינה הכי הרבה זמן מאז הפעם הראשונה בה אלבום שלו הגיע למקום הראשון במדינה.

בבריטניה האלבום הגיע למקום הראשון גם כאשר מכר 20 אלף עותקים באותו השבוע ובכך אלבום זה הפך לאלבום השביעי של הזמרת להגיע למקום הראשון במדינה ובכך גם הפכה לאמן הנשי השני עם הכי הרבה אלבומים שהגיעו למקום הראשון במדינה. בנוסף האלבום גם הגיע למקום ה-3 בקנדה עם מכירות כל כעשרת אלפים עותקים ולמקום הראשון באוסטרליה ובכך הפך לאלבום השלישי שלה באוסטרליה לעשות זאת.

על פי איגוד המכירות העולמי האלבום היה לאלבום ה-45 הנמכר ביותר באותה שנה עם מכירות של 600 אלף עותקים בכל העולם.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2016
קטגוריה:אלבומי ברברה סטרייסנד
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי וולטר אפאנאסייף
קטגוריה:אלבומי חברת קולומביה רקורדס
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי